Bogosi jwa Modimo bo tla tla leng? Jesu o ne a ruta gore puso ya gagwe e ne e tla simolola go busa ka motlha o o kgethegileng o a neng a o bitsa “go nna gone” ga gagwe. Jesu o ne a tlhalosa boporofeti ka botlalo jo bo bontshang gore go nna gone ga gagwe e le kgosi go tla simolola leng. Motlha ono o ne o tla bonala ka mathata a mo lefatsheng lotlhe, go akaretsa dintwa, leuba, dithoromo tsa lefatshe, malwetse a leroborobo le go oketsega ga go tlhoka molao. (Mathaio 24:3, 7-12; Luke 21:10, 11) Dilo tseno le tse dingwe tse Jesu a neng a di bolelela pele di ile tsa bonala sentle go simolola ka 1914, ngwaga o Ntwa ya Lefatshe I e neng ya simolola ka one. Le fa go ntse jalo, gone jaanong Jesu o busa e le Kgosi. Go ise go ye kae, nako e tla tla e Bogosi bo tla tlang ka yone le go dira gore thato ya Modimo e dirwe mo lefatsheng. *